10 Pano, ami mwine Polo, nemwisāshila pa kutalala ne kanye ka Kidishitu,+ nansha byongikalanga mupēlulwe mu bukata mwenu potwimona mpala na mpala,+ ino nkikalangapo na moyo komudi shi nkidi’popo.+2 Nemulombe amba shi nafika, nkyakafikijibwa kwikala wa kubulwa moyo ne kukwata mpango misumininwe yonkanina kukwatyila bamobamo betumonanga bwa batwe badi banangila mu bungitu.3 Mwanda nansha tunangilanga mu ngitu, ketulwangapo divita mungya motwikadile mu ngitu.4 Mwanda byabulwi bya divita dyetu ke bya ku ngitupo,+ aa, ino i bikomo bya kwa Leza+ mwanda wa kufulamika bishimikwa bikomejibwe.5 Mwanda tufulamikanga milangilo ne kintu kilampe kyo-kyonso kishimikwa mwanda wa kulwa na buyuki bwa Leza,+ kadi tukwatanga mulangwe o-onso bu musungi mwanda wa kwiufikija ku kukōkela Kidishitu;6 kadi twi beteakanye kupa mfuto muntu ense ubulwa kikōkeji,+ kitatyi kyonso kyomulombola kikōkeji ne pa mfulo.7 Banwe mutalanga bintu mungya mobimwekela panja. Shi muntu wikulupile amba i wa Kidishitu, nankyo alangulukile monka pa uno mwanda: Monka mwaikadile wa Kidishitu, ne batwe bene mo monka.8 Mwanda nansha shi netumbije’ko bikatampe pa mwanda wa lupusa lwetupele Mfumwetu lwa kwimūbaka, ino ke lwa kwimupomonapo,+ nankyo nkikafupo bumvu.9 Mwanda nkisakilepo kumweka na ami ukimba kwimutuyula na mikanda yami.10 Mwanda banenanga’mba: “Mikanda yandi ilēma kadi idi na lupaka, ino shi aye mwine udi’po i muzoze kadi muneneno wandi i wa bitupu’tu.”11 Nanshi yewa udi namino ayuke kino, amba byobya byotunena* mu mikanda shi ketudi’po e byonka byotukalonga* shi tudi’po.+12 Mwanda ketusomonwangapo kwitūla batwe bene mu mulongo nansha kwidingakanya na bamobamo beyukanya abo bene.+ Ino byobepimanga mungya abo bene ne kwidingakanya mungya abo bene, i bampikwa ñeni.+13 Inoko ketuketumbijapo panja pa mikalo yotutungīlwe, ino i munda mwa mukalo wa ntanda yetupimīne* Leza, weifikija’nka ne komudi.+14 I bine, ketwitandabulangapo batwe bene bwa batwe kebafikilepo komudi, mwanda twi babajinji kufika komudi’ko na myanda miyampe ya Kidishitu.+15 Ketwitumbijangapo pa mingilo isusukīle muntu mukwabo panja pa mikalo yetu itutungīlwe, aa, ino tukulupile amba lwitabijo lwenu polwenda lutamina’ko, byobya byotwalongele bikokeja kubaijibwa bininge mu mifwatakanyo yenu pa mwanda wa ntanda itupelwe. Penepo po pene potukalonga bivule kutabuka,16 amba tusapule myanda miyampe mu matanda a kupita ne kwenu kwine, kutyina kwitumbika pa byobya bingilwe kala mu ntanda ya muntu mukwabo.17 “Ino yewa witumbika, etumbike mudi Yehova.”*+18 Mwanda ke yewapo wiyukanya aye mwine witabijibwanga,+ aa, ino i yewa uyukanibwa na Yehova.*+
Kunshi kwa Dyani
^ Kishima pa kishima i, “byobya byotudi mu binenwa.”
^ Kishima pa kishima i, “e byonka byotukekala mu bilongwa.”
bem_Latn nya_Latn lua_Latn bem_Latn